เรื่องร้องเรียน (ร้องเรียน,เสนอแนะ) วันที่ 2023-02-06 23:58:12 — แขวงบางซื่อ เขตบางซื่อ กรุงเทพมหานคร
ขอร้องเรียนเรื่องการใช้ลานจอดรถชุมชนหัวรถจักรตึกแดง เขตบางซื่อ เพื่อดำเนินกิจกรรมตรวจสุขภาพให้กับคนในชุมชน

จริง ๆ เห็นด้วยและชื่นชมที่มีการจัดกิจกรรมดังกล่าว เพราะเป็นประโยชน์กับคนในชุมชน แต่อยากให้สนง.เขตบางซื่อพิจารณาระยะเวลาดำเนินการทำความสะอาดและจัดสถานที่ให้กระชับและส่งผลกระทบต่อผู้ใช้ลานจอดรถให้น้อยที่สุดด้วย

สืบเนื่องมาจากตอนแรกผู้ดูแลลานจอดรถได้แจ้งว่าจะมีการใช้ลานจอดรถวันที่ 9กพ66 โดยให้นำรถออกในวันที่ 8กพ66 ก่อนเวลา 08.00 น. และนำกลับเข้ามาจอดอีกครั้งในวันที่ 9กพ66 เพื่อทำความสะอาด และจัดเตรียมสถานที่ (ตามภาพที่แนบ) โดยส่วนตัวมองว่าระยะเวลาตามที่แจ้งนี้มีความเหมาะสมดีแล้ว

แต่ในวันที่ 6กพ66 ได้รับแจ้งจากผู้ดูแลลานจอดรถว่า ทางสนง.เขตจะมาทำความสะอาดในวันที่ 7กพ66 และไม่ให้นำรถเข้าจอด โดยให้กลับมาจอดอีกครั้งในเย็นวันที่ 9กพ66 รวมเป็นระยะเวลา 3 วัน ซึ่งไม่มีการแจ้งให้ทราบล่วงหน้าและไม่มีคำแนะนำสถานที่จอดรถอื่นทดแทน สร้างความเดือดร้อนให้ต้องไปหาที่จอดรถด้านนอกชุมชนหลายวัน

ดังนั้น หากจะมีการจัดกิจกรรมและใช้พื้นที่ลานจอดรถของชุมชนในครั้งถัดไป อยากขอให้สนง.เขตบางซื่อ พิจารณาทบทวนกำหนดการทำความสะอาดและจัดสถานที่ให้เหมาะสม กระชับเวลา และกระทบต่อผู้เกี่ยวข้องน้อยที่สุด พร้อมทั้งให้ประสานทำความเข้าใจกำหนดการกับผู้ดูแลลานจอดรถให้ชัดเจนและเป็นไปในทิศทางเดียวกันด้วย